 Igbo sị na ọ na-abụ e tòó onye gburu ewu, ọ hụ ehi o gbuo; maka e were ọjà tòó dike na mgba o nwùdèrè, o were ọkpa kwàá aja.  Nịgbaso nke a, onyeisi ụlọ mgbasaozi Anambra Broadcasting Service, Nze Uche Nwọrah etoola ụlọ ọrụ Anambra Newspapers and Printing Corporation maka ibupụta akwụkwọ akụkọ Ka Ọ Dị Taa, bụ naanị akwụkwọ akụkọ a na-ebipụta nasụsụ Igbo na mpaghara ebe ọbụla nala Nigeria gbaa gburugburu. Nze Nwọrah kwupùtara otuto a nisi ụlọ ọrụ ya dị nAwka oge National Light na-achọ ya okwu nọnụ bànyere ọgbụgbà ahọ abụọ nke akwụkwọ akụkọ ahụ.O kọwara Ka Ọ Dị Taa dịka akwụkwọ akụkọ bịara ịzọ asụsụ na omenala Igbo ndụ, nihi na ọ gaala nihu ime ka ọtụtụ ndị mmadụ ndị na-agụ ya mụta ka e si agụ na ka e si ede nasụsụ Igbo, bụ nke na-achọbụ ịda mmiri; ma bunyeziekwa ụlọ ọrụ ahụ na-ebipụta ya ụkpa ekele maka ịgba mbọ hụ na a na-ebipụta ya bụ akwụkwọ kwà izuụka ọbụla, kemgbe ahọ 2017 ha màlitere ya.Ọ sị Ihe kacha enye m obi ụtọ bụ na izuụka ọbụla, m hụ National Light, m hụkwa Ka Ọ Dị Taa, nke gosiri na ya bụ akwụkwọ apụtala ịnọ ọkpụtọrọkpụ, nalaghị azụ nụzọ ọbụla. Ọzọ bụ na a na-eji asụsụ Igbo ghere èghè were na-ede ma na-atapịa ya nke ọma, nke na-emezị ka ndị Igbo, ọ kachasị ndị bi nime-ime obodo, bụ ndị amaghị agụ asụsụ bekee nwee ike ịdị na-agụ ya ma sikwa na ya na-amata ihe na-eme na mpaghara ebe dị iche-icheNatụmatụ ya bànyere otu a ga-esi mee ka ya bụ akwụkwọ akụkọ na-agbasawanye, Maazị Nwọrah, onye kọrọ akụkọ bànyere otu o siri mụta ịsụ asụsụ German oge o bì na mbà Germany nyèrè ndụmọdụ ka a gbaa mbọ na-ekesàwànye ya bụ akwụkwọ akụkọ nogoogo ụlọ akwụkwọ dị iche-iche, nụlọ ụka na nụlọ ọrụ dị iche-iche, iji mee ka ndị amaghị asụ Igbo nọ nebe ahụ nwee ike isi na ya mụta ịsụ Igbo.Nihe gbasaara ndị ntorobịa, ụmụ na-eto eto na asụsụ Igbo taa, ọ kọwapụtara mkpa ọ dị na onye ọbụla bụ ezi nwaafọ Igbo ga-ama na-asụ Igbo, were ya bụ asụsụ kpọrọ ihe, ma werekwa ya na-ekwụkọrịta okwu ebe ọbụla ya na ndị òtù ha na-akparịta ụkà, dịka ndị Awụsa na ndị Yoruba si eme ebe ọbụla ha hụrụ onye obodo ha, karịa ime okomoko ma ọ bụ ịdị na-ahụta ya dịka asụsụ ndị ìtì, nihi na oge e mere nke ahụ agaala. Ọ kpọkùzịkwara ndị nne na nna bụ ndị Igbo ka ha gbaa mbọ na-amụgosi ma na-asụkwara ụmụ ha asụsụ Igbo oge ọbụla, nihi na nke ahụ agaghị egbochi ha ịmụta asụsụ bekee dịka ụfọdụ ndị si echè.Ka ọ na-aja ụlọ ọrụ ANPC ike nịgba mbọ ha, Maazị Nwọrah gazịrị nihu kelee aka na-achị steeti Anambra, bụ gọvanọ Willie Obianọ maka ezi nkwàdo nke ọchịchị ya nye ụlọ mgbasaozi gọọmenti steeti ahụ, bụ nke o kwuru na ọ bụ ya mere ụlọ ọrụ abụọ ahụ, bụ Anambra Newspapers and Printing Corporation na Anambra Broadcasting Service jiri wee na-agawanye nihu ma na-ewebàtasịkwa ọtụtụ ọmarịcha ọhụụ dị iche-iche nọrụ ha dịka ndị mgbasaozi.Ka Ọ Dị Taa bụ akwụkwọ akụkọ e dere nasụsụ Igbo, ma bụrụkwa nke a malitere ibipụta site naka ụlọ ọrụ ANPC, nụbọchị Tọzdee, abalị iri nke ọnwa Ọgọstụ ahọ 2017, ka ọ gachaara otu ụbọchị mba ụwa jiri merùbechaa ụbọchị asụsụ ọdịbendị nke ahọ ahụ.Ọ bụ nụbọchị satọdee gara aga ka o mèrè ahọ abụọ kpọmkwem e jiri lụbàta ya bụ ọmarịcha nwa agbọghọ nụlọ ọrụ ANPC. 